Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 991

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 34% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 20 kredit — Nyelvi alapozás: az orosz nyelv magas szintű gyakorlati elsajátításához szükséges alapvető nyelvi ismeretek és készségek elsajátítása. — Bevezetés a (szláv) nyelvtudományba: a nyelvre vonatkozó korszerű általános ismeretek elsajátítása; az alapvető nyelvészeti kézikönyvek és segédeszközök használata; tájékozottság a nyelvészeti russzisztika főbb irányzataiban; az összehasonlító szláv nyelvtörténet alapjai. — Bevezetés az irodalomtudományba: az orosz irodalomtudomány filológiai, komparatisztikai, eszmetörténeti alapfogalmainak, valamint a legfontosabb műértelmezési stratégiáknak a megismertetése; a szláv mitológia és népköltészet fontosabb motívumai és műfajai. 4.2.2. Törzs- és szakképzés: 76 kredit — Nyelvi ismeretek: az orosz nyelv magas szintű gyakorlati elsajátításán belül előtérben áll az értekező próza, a szóbeli és írásbeli tudományos közlemény megfogalmazásában való jártasság megszerzése és a fordítási készség fejlesztése. — Nyelvtudomány: történeti és összehasonlító nyelvészet: ószláv nyelv, orosz történeti nyelvtan és dialektológia, az orosz irodalmi nyelv története. — Leíró nyelvészet: a mai orosz nyelv rendszere; fonetika, fonológia, szóképzés, alaktan, mondattan, lexikológia, frazeológia, szemantika, pragmatika, szövegtan és stilisztika. — Irodalomtudomány: = a középkori orosz irodalom sajátosságai, történeti és kultúrtörténeti háttere, = az orosz klasszicizmus és főbb képviselőinek munkássága, = az orosz szentimentalizmus és fő képviselői, = preromantikus és romantikus irodalom; Puskin, Gogol és Lermontov életműve, = Turgenyev, Dosztojevszkij, Tolsztoj, Csehov életműve, = fontosabb irodalmi viták, = a szimbolizmus kora; kultúratörténeti, művészettörténeti, nyelvfilozófiai, poétikai önmeghatározások, = Blok, Belij és Vjacs, = Ivanov életműve, = a szimbolizmussal rokon és párhuzamos irodalmi jelenségek, = posztszimbolista irodalom és művészet: akmeizmus, futurizmus; modern orosz próza, = a 20. századi orosz irodalomtudomány iskolái és fő képviselői; napjaink orosz irodalma.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes